મુંબઈની એક જવાન કન્યા તાશા (ઉર્વશી રાઉતેલા) એક ઘાતક સપનું સાકાર કરવા ઈંગ્લેન્ડ જાય છે, જ્યાં એનો ભેટો ખુરાના ફૅમિલી સાથે થાય છે- ભાઈઓ આર્યન (વિવાન ભથેના) અને રાજવીર (કરણ વાહી) ખુરાના તથા એમના બાપુજી મિસ્ટર ખુરાના (ગુલશન ગ્રોવર). તાશાને આસમાનમાં ચમકતા સ્ટાર બનવું છે, પણ જુઓનેઃ ‘મૈં સ્ટાર બનના ચાહતી હૂં લેકિન ‘આસમાન પર બિઠાને વાલે બિસ્તર પર લેટાના ચાહતેં હૈ…’ એટલે એ બની શકતી નથી. જો કે ઍડવર્ટાઈઝિંગ એજન્સી ધરાવતા ખુરાના બ્રધર્સ તાશાને સૌંદર્યપ્રસાધનની ઍડની મોડેલ બનાવી દે છે. રાતોરાત એ સ્ટાર બની જાય છે. ત્યાર બાદ શરૂ થાય છે પ્યારમોહબ્બત-સેક્સ-ધોખાની રમત…